Jollibee

An Jollibee sarong Filipinong grupo nin mga fast food restaurant na pagsasadiri kan Jollibee Foods Corporation (JFC). Sa ngonyan na Septyembre 2023, igwa nang sobra sa 1,500 na mga sanga kan Jollibee sa bilog na kinaban, na may mga restawran sa Sur-subangan na Asya, sa Tangang Subangan, sa Subangan nin Asya (Hong Kong asin Macau), Norteng Amerika, asin Europa (kabarali an Espanya, Italya, asin an UK).

Historya
Kan 1975, si Tony Tan Caktiong asin an saiyang pamilya nagbukas nin Magnolia ice cream parlor sa Cubao, Quezon City. Dangan an outlet nagtatangro' na nin mga mainit na mga luto asin mga sandwich. Kan an mga kakanon na linuluto nagin sobrang popular kisa sa ice cream, an pamilya nagdisider na gibohon an ice cream parlor sa sarong "turo-turo" na kakanan, na iyo ini an nagin pinakaenot na Jollibee'ng outlet kan 1978. Si management consultant na si Manuel C. Lumba pigtukdoan an pamilya kan bagong estratihiya. An Jollibee dati dara man pangaran na "Jolibe", alagad binago na sa "Jollibee" na an logo may prominenteng ladawan kan alimbubuyog.

An Jollibee Foods Corporation (JFC) pig-inkorporar kan Enero 1978. Sa pagtapos kan taon, igwa nang pitong sanga nin Jollibee sa Metro Manila. An enot na may prangkisang outlet nin Jollibee nagbukas sa Santa Cruz, Manila kan 1979.

An Jollibee nakaeksperensya nin marikason na pagtalubo. An Jollibee nasagang an gabat nin kompetensya kan luminaog an McDonald's sa Filipinas kan 1981 paagi nin pagsentro sa mga piling pagnanamit kan merkadong Filipino. An enot na outlet kan Jollibee sa probinsya nagbukas sa Mabalacat. An enot man na sanga nin Jollibee sa balyong-dagat iyo an sa Taiwan kan 1986; alagad ini nagsara man. Alagad, an Jollibee dagos na nagpadakula asin sige an kaag nin mga outlet sa laog asin sa luwas kan Filipinas.  Kan Hunyo 13, 1998, an Jollibee nagbukas kan pinakaenot na outlet kaini sa Estados Unidos sa Daly City, California, asin  surunod naman an mga prangkisa kan negosyo sa Singapore, Italya, Qatar, asin Tsina. Dangan an Jollibee nagbungsod kan enot na sanga kaini sa Dubai kan 1995, na nagsara, alagad nagbalik liwat igdi kan 2015; sa presente, an Jollibhee igwang 16 na prangkisa sa United Arab Emirates. Huli kan 1997 krisis pinansyal sa Asya, an negosyong pagkasaranga napiritan mag'atras sa operasyon sa Malaysia asin Indonesya. An Jollibee nagbalik sa  Malaysia kan Desyembre 2018, na an pagbukas kaini iyo sa Kota Kinabalu; ining pagkasarangang negosyo naglakop na sa pitong lokasyon sa Malaysia.

Kan 2013, an Jollibee nagbukas kan enot niyang sanga sa Singapore, asin poon kaidto nakabukas naman nin lima pang mga sanga. Kan 2016, an negposyo nagbukas nin enot niyang restawran sa Kanada sa Winnipeg.Jollibee. 2021 September 2. "Jollibee Spreads Joy to Winnipeg's East Side with New Store Opening on Sept. 2, 2021." Cision. An Jollibee naglaog sa Europa kan 2018 sa enot na pagbukas kaini nin outlet sa Milan, na nasundan kan ikaduwang outlet sa London kan Oktobre 20, 2018. Kan 2018, an Jollibee nagbukas nin mga lokasyon sa Manhattan asin sa Edmonton. An Jollibee nag'
nunsyo may plano ining magkaag nin 509 nin mga restawran sa US asin Kanada sa 2021. Kan Agosto 2022, an Jollibee nagbukas outlet sa sarong lokasyon sa Times Square.

Mga panluwas na takod

Kategorya:Filipinas
Kategorya:Mga kakanan